1. tammikuuta
Tapahtumia

153 eaa. – Rooman valtakunnan konsulit aloittivat ensimmäistä kertaa vuoden toimikautensa.
45 eaa. – Juliaaninen kalenteri astui Julius Caesarin päätöksellä voimaan.
404 – Roomassa toimitettiin viimeinen gladiaattoritaistelu.
532 – Konstantinopolissa alkoi nikakapina.
1438 – Habsburgien Albert II kruunattiin Unkarin kuninkaaksi.
1502 – Rio de Janeiron perustamispaikka löydettiin, ja sille annettiin nimi ”Rio”, koska kyseistä lahtea (nykyinen Guanabaranlahti) luultiin joen suuksi. Kaupunki perustettiin 1. maaliskuuta 1565.
1622 – Vuoden ensimmäiseksi päiväksi gregoriaanisen kalenterin mukaan päätettiin 1. tammikuuta.
1651 – Englannin kuningas Kaarle II kruunattiin myös Skotlannin kuninkaaksi.
1700 – Venäjä otti käyttöön juliaanisen kalenterin.
1707 – Juhana V:stä tuli Portugalin kuningas.
1738 – Bouvet’nsaari löydettiin.
1788 – The Times -aikakauslehden (aiemmin The Daily Universal Register) ensimmäinen numero ilmestyi.
1801 – Iso-Britannia ja Irlanti yhdistyivät Yhdistyneeksi kuningaskunnaksi.
1801 – Giuseppe Piazzi löysi Cereksen, ensimmäisenä löydetyn asteroidin. Aluksi sitä kuitenkin pidettiin planeettana.
1804 – Jean-Jacques Dessalines julisti Haitin itsenäiseksi.
1808 – Yhdysvallat kielsi orjien tuomisen maahan.
1846 – Clara Schumann esitti ensimmäisen kerran miehensä Robert Schumannin säveltämän pianokonserton.
1863 – Abraham Lincoln laati lain orjien vapauttamiseksi.
1880 – Panaman kanavan rakentaminen alkoi.
1885 – Montgolfierin veljekset ylittivät kuumailmapallolla Englannin kanaalin.
1887 – Kuningatar Viktoriasta tuli Intian keisarinna.
1892 – Ellis Island alkoi ottaa vastaan Yhdysvaltoihin saapuneita siirtolaisia.
1893 – Japani otti käyttöön gregoriaanisen kalenterin.
1899 – Espanjan valta Kuubassa loppui.
1899 – Suomessa tuli voimaan asetus taajaväkisistä yhdyskunnista.
1900 – Nigeriasta tuli Ison-Britannian protektoraatti (Pohjois-Nigerian protektoraatti ja Etelä-Nigerian protektoraatti).
1901 – Australia itsenäistyi Yhdistyneestä kuningaskunnasta.
1904 – Sanomalehti Karjala alkoi ilmestyä.
1905 – Turun Sanomat alkoi ilmestyä.
1912 – Kiinasta tuli tasavalta.
1915 – Aspiriinia oli saatavilla ensimmäistä kertaa tablettina.
1916 – Varastoitua ja viilennettyä verta onnistuttiin siirtämään ensimmäistä kertaa onnistuneesti.
1920 – Kauniainen erotettiin itsenäiseksi kauppalaksi Espoon kunnasta.
1937 – Pispala lähialueineen siirrettiin Tampereen kaupunkiin Pohjois-Pirkkalan kunnasta, joka samalla muuttui kauppalaksi.
1938 – Lapin lääni aloitti toimintansa.
1938 – Pohjois-Pirkkalan kauppala muuttui Nokiaksi.
1938 – Suomessa tuli voimaan asutuslaki, joka korvasi vuonna 1922 säädetyn "Lex Kallion".
1939 – Italialainen Nobel-palkittu ydinfyysikko Enrico Fermi siirtyi kotimaastaan maanpakoon Yhdysvaltoihin.
1946 – Helsingin suuri alueliitos.
1946 – Suomen setelinvaihdon "leikkauspäivä"
1947 – Messukylän kunta liitettiin Tampereen kaupunkiin.
1950 – Lielahti siirrettiin Ylöjärven kunnasta Tampereen kaupunkiin.
1956 – Suomen viimeiset taajaväkiset yhdyskunnat lakkautettiin valtioneuvoston päätöksellä.
1959 – Fidel Castro syöksi Kuubassa Fulgencio Batistan vallasta.
1960 – Kamerun itsenäistyi.
1960 – Hyvinkään, Kouvolan, Riihimäen, Rovaniemen, Salon ja Seinäjoen kauppalat muuttuivat kaupungeiksi.
1962 – Samoa itsenäistyi.
1962 – Pieksämäki ja Varkaus muuttuivat kaupungeiksi.
1963 – Valkeakoski muuttui kaupungiksi.
1964 – Forssa muuttui kaupungiksi.
1965 – Vammala muuttui kaupungiksi.
1967 – Järvenpää muuttui kaupungiksi. Lauritsalan kauppala ja Lappeen kunta liitettiin Lappeenrannan kaupunkiin.
1967 – Suomessa otettiin käyttöön valtion varoista eduskuntapuolueille maksettava puoluetuki.
1969 – Lohja ja Loimaa muuttuivat kaupungeiksi.
1969 – Suomessa tuli voimaan puoluelaki ja oikeusministeriöön perustettiin puoluerekisteri.
1970 – Unix-järjestelmien käyttämän ajanlaskutavan (kellon) alkamisajankohta.
1970 – Kerava muuttui kaupungiksi.
1971 – Imatra ja Ylivieska muuttuivat kaupungeiksi.
1971 – Tyrvännön kunta liitettiin Hattulaan.
1971 – Yhdysvalloissa kiellettiin tupakan mainostaminen televisiossa.
1972 – Espoo, Kankaanpää ja Kauniainen muuttuivat kaupungeiksi. Helsingin maalaiskunta muuttui Vantaan kauppalaksi.
1973 – Irlanti, Yhdistynyt kuningaskunta ja Tanska liittyivät Euroopan talousyhteisön (EEC) jäseniksi.
1973 – Raution kunta liittyi Kalajoen kuntaan.
1973 – Riistaveden kunta liittyi Kuopioon.
1973 – Kemijärvi, Kuusankoski, Lieksa, Mänttä ja Äänekoski muuttuivat kaupungeiksi.
1973 – Postinumerot otettiin Suomessa virallisesti käyttöön.
1974 – Suomen ja Euroopan talousyhteisön välinen vapaakauppasopimus astui voimaan.
1974 – Nurmes, Raisio ja Vantaa muuttuivat kaupungeiksi.
1977 – Kajaanin maalaiskunta yhdistettiin Kajaanin kaupunkiin ja Karhulan kauppala Kotkan kaupunkiin. Suomeen syntyi 21 uutta kaupunkia kauppaloiden muuttuessa kaupungeiksi.
1979 – Yhdysvallat ja Kiina solmivat diplomaattiset suhteet.
1981 – Kreikka liittyi Euroopan unioniin.
1983 – ARPANET alkoi käyttää Internet-protokollaa: Internet syntyi.
1986 – Espanja ja Portugali liittyivät Euroopan unioniin.
1986 – Suomi liittyi Euroopan vapaakauppajärjestön (EFTA) täysjäseneksi oltuaan sen ulkojäsen vuodesta 1961.
1986 – Alajärvi, Jämsänkoski, Kannus, Kauhava, Keuruu, Kuhmo, Laitila, Orivesi, Saarijärvi ja Ähtäri muuttuivat kaupungeiksi.
1992 – Kitee, Nivala ja Orimattila muuttuivat kaupungeiksi.
1993 – Tšekkoslovakia jakautui, Tšekki ja Slovakia itsenäistyivät.
1993 – MTV3-televisiokanava aloitti lähetyksensä.
1993 – Suomen kansallisuustunnukseksi moottoriajoneuvoissa ja postiliikenteessä vaihtui SF:n tilalle FIN.
1993 – Kaarina, Kiuruvesi, Närpiö, Pyhäjärvi ja Somero muuttuivat kaupungeiksi.
1995 – Suomi, Ruotsi ja Itävalta liittyivät Euroopan unioniin ja erosivat Euroopan vapaakauppajärjestöstä EFTA:sta.
1995 – Maailman kauppajärjestö (WTO) aloitti toimintansa; se korvasi tulli- ja kauppajärjestö GATT:in.
1997 – Paimio muuttui kaupungiksi.
1997 – Porvoon maalaiskunta ja silloinen Porvoon kaupunki yhdistyivät nykyiseksi Porvoon kaupungiksi.
1999 – Eurosta (€) tuli yhdentoista Euroopan unionin maan tilivaluutta.
2000 – Sveitsin perustuslaki tuli voimaan.
2000 – Kuusamo muuttui kaupungiksi.
2001 – Kauhajoki muuttui kaupungiksi.
2002 – Kalajoki muuttui kaupungiksi.
2002 – Eurosta tuli kahdentoista maan virallinen valuutta käytännössä, kun eurokolikot ja -setelit otettiin käyttöön.
2005 – Sahalahden kunta liittyi Kangasalan kuntaan.
2005 – Peräseinäjoki ja Seinäjoki yhdistyivät Seinäjoen kaupungiksi.
2005 – Kuopio ja Vehmersalmi yhdistyivät Kuopion kaupungiksi.
2006 – Rovaniemi ja Rovaniemen maalaiskunta yhdistyivät Rovaniemen kaupungiksi.
2007 – Bulgaria ja Romania liittyivät Euroopan unioniin, joka laajeni 27 maan laajuiseksi.
2007 – Suomessa toteutui 14 kuntaliitosta. Kuntien määrä väheni viidellätoista.
2007 – Slovenia liittyi euroalueeseen.
2007 – Ban Ki-moon aloitti kautensa Yhdistyneiden kansakuntien pääsihteerinä.
2007 – Kalasataman metroasema avattiin Helsingissä.
2007 – Adam Airin lento 574 Surabayasta Manadosta katosi Makassarinsalmeen. Lennolla oli 96 matkustajaa ja kuusi miehistön jäsentä.
2008 – Leivonmäen kunta liittyi Joutsan kuntaan.
2008 – Kypros ja Malta liittyivät euroalueeseen.
2008 – Televisiokanava YLE Extra lakkautettiin. Tilalle tuli YLE TV1+.
2009 – Slovakia liittyi euroalueeseen.
2009 – Suomen kuntien määrä väheni 67:llä, kun yhteensä ennätykselliset 32 kuntaliitosta toteutui. Suurimmat kuntaliitokset olivat Salon ja Kouvolan seuduilla.
2010 – Himangan kunta liittyi Kalajoen kaupunkiin.
2011 – Viro liittyi euroalueeseen.
2011 – Karttula liittyi Kuopioon.
2013 – Nilsiä liittyi Kuopioon.
2014 – Latvia liittyi euroalueeseen.
2015 – Liettua liittyi euroalueeseen
2015 – Maaninka liittyi Kuopioon.
2016 – Jalasjärvi liittyi Kurikkaan, Nastola Lahteen, Hämeenkoski Hollolaan ja Köyliö Säkylään.
2017 – Luvia liittyi Eurajokeen ja Juankoski Kuopioon.
2017 – Yökerhoammuskelussa kuoli 39 ihmistä Turkin Istanbulissa.
2018  – Kangasala muuttui kaupungiksi.
2018 – Suomen alkoholilaki uudistui: muun muassa enintään 5,5-prosenttiset alkoholijuomat tulivat ruokakauppoihin ja anniskeluravintoloiden aukioloajat vapautuivat.
2018 – Etera ja Ilmarinen yhdistyivät.
2018 – Vuosi 2018 oli Topeliuksen juhlavuosi ja sisällissodan muistovuosi 2018.
2020 – Valtimo liittyi Nurmekseen.
2021 – Honkajoki liittyi Kankaanpäähän.
2023 – Suomeen perustettiin 21 hyvinvointialuetta. Sosiaali- ja terveydenhuollon ja pelastustoimen tehtävät ja järjestämisvastuu siirtyivät kunnilta hyvinvointialueille.
2025 – Pertunmaa liittyi Mäntyharjuun.